
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

От Мирослав Митков Янчев – Кмет на Община Златоград
Относно: Предложение за награждаване на Главен експерт „Образование, здравеопазване и култура” в Общинска администрация Златоград, по повод 24 май – Ден на славянската писменост и българската просвета и култура


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В  националния празничен календар предстои отбелязването на най-българския празник 24 май - Ден на светите братя Кирил и Методий. 
На този ден отдаваме своята благодарност и уважение към всички образователни и културни дейци, които съхраняват и развиват българското национално съзнание и  духовно развитие. 

Община Златоград има изградени традиции в просветното и културно дело, а едно от имената, които заслужено може да поставим сред хората отдали професионалния си път в тази насока е Минка Асенова Башева – главен експерт „Образование, здравеопазване и култура” в Общинска администрация Златоград. 
Минка Башева завършва висшето си образование във Великотърновски университет „Св. Св. Кирил и Методий”, специалност „История”, а през 1992 г. прави специализация по „Организация и управление на образованието” в Софийски университет „Св. Климент Охридски”. Цялата си трудова кариера отдава на образованието и културата, а в Общинска администрация Златоград работи близо 32 години.

Минка Башева е служител, който работи усилено и успешно за изграждане на екипна и ефективна работа, както и за поддържане на връзката между образователните и културните институции и администрацията. В своята дългогодишна работа тя ежедневно доказва високите си професионални качества, които през годините изиграха важна роля за поставянето на  образованието и културата като едни от основните приоритети в политиката на местната власт. Нейната дейност като експерт спомогна за постигането на качествени резултати в организирането, изпълнението  и управлението на образователно-възпитателния процес и в културно-просветната дейност.
Всичко това ми дава основание да ви предложа за обсъждане следния проект за 
РЕШЕНИЕ
На основание чл. 21, ал.1, т.23 от ЗМСМА и във връзка с Раздел V, чл.10, Раздел ІІ, чл. 3 от Статута за духовно стимулиране, по предложения на Кмета на Община Златоград и  във връзка с предстоящия празник 24 май - Ден на славянската писменост и българската просвета и култура, Общински съвет Златоград
                                                                  РЕШИ:

І.  Награждава с Грамота за постигнати резултати в многогодишната си професионална работа при организирането, изпълнението  и управлението на образователните и културни дейности в Община Златоград:
МИНКА АСЕНОВА БАШЕВА – Главен експерт „Образование, здравеопазване и култура” в Общинска администрация Златоград
С уважение,
МИРОСЛАВ ЯНЧЕВ

Кмет на Община Златоград 
Изготвил:

Любомир Ангелов

Директор на дирекция ХУ, Б, О и ООС
Съгласувал:

Златка Цекова

Директор на дирекция АПО,ОС и З,той и юрисконсулт

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

